open-index/open-wikipedia-markdown huggingface dataset:
Σύνδρομο Dup15q

Το **σύνδρομο Dup15q** (*Dup15q syndrome*) είναι η ονομασία για το *σύνδρομο μικροδιπλασιασμού* στο χρωμόσωμα **15q11.2-q13.1**, ή και απλούστερα σύνδρομο 15q11-q13. Ανήκει στα λεγόμενα σύνδρομα από χρωμοσωμικές ανωμαλίες.

Αποτελεί, ουσιαστικά, σοβαρή νευροαναπτυξιακή διαταραχή, η οποία προκαλείται εξαιτίας της μερικής διπλοποίησης (duplication)  του χρωμοσώματος 15 που δύναται να επιφέρει την εμφάνιση αυτισμού ή επιληψίας, ή και πνευματικής ανικανότητας σε νεογέννητα. Σήμερα είναι η κυριότερη γενετική ανωμαλία (σε ποσοστό 1%-3%) που έχει ως τελική συνέπεια τον αυτισμό. Το σύνδρομο Dup15q συμπεριλαμβάνει τόσο διάμεσο μικροδιπλασιασμό, όσο και ισοδικεντρικό μικροδιαπλασιασμό.

Τα σημαντικά γονίδια, που αιτιολογικά σχετίζονται με το εν λόγω σύνδρομο, είναι τα εξής: UBE3A, GABRA5, GABRB3 και GABRG3. 

## Διάγνωση
Έλεγχοι με γενετικές τεχνικές όπως τη μέθοδο FISH και άλλες χρωμοσωμικές τεχνικές είναι σήμερα διαθέσιμες για τη διάγνωση του συνδρόμου, όπως επίσης και για παρόμοιες γενετικές χρωμοσωμικές διαταραχές. Μέχρι σήμερα, έχουν αναφερθεί αρκετές περιπτώσεις με *μητρικής προέλευσης* σύνδρομο. Αυτό το σύνδρομο (δηλ. μητρικής προέλευσης) εκδηλώνεται στην πρώιμη παιδική ηλικία με αναπτυξιακή καθυστέρηση, κυρίως στον λόγο και υποτονία, και επίσης συχνά προβλήματα συμπεριφοράς, που μερικές φορές, εμπίπτουν στις διαταραχές του φάσματος του αυτισμού.

## Συμπτώματα
Το σύνδρομο μικροδιπλασιασμού της περιοχής χρωμοσώματος 15, είναι σοβαρή νόσος που χαρακτηρίζεται από νευροσυμπεριφορικές διαταραχές. Δύναται να συνοδεύεται σε αρκετές των περιπτώσεων από υποτονία, νοητική υστέρηση, καθώς επίσης και συχνές επιληπτικές κρίσεις. Η επίπτωση είναι άγνωστη. Επίσης παρουσιάζονται ήπιες δυσμορφίες λ.χ. μακροκεφαλία, βλεφαρικές σχισμές προς τα κάτω, επίκανθος, ανέκφραστο προσωπείο, κλινοδακτυλία, συνδακτυλία, και κοντό ανάστημα.

## Παραπομπές
 

Κατηγορία:Σπάνιες ασθένειες
Κατηγορία:Σύνδρομα με διανοητική υστέρηση
Χρωμόσωμα 15

Το **Χρωμόσωμα 15** (*αγγλ.* Chromosome 15) είναι ένα από τα 23 ζεύγη των χρωμοσωμάτων του ανθρώπινου είδους. Κάθε άνθρωπος φέρει δύο (2) αντίγραφα από αυτό το χρωμόσωμα. Το χρωμόσωμα 15 απλώνεται σε περίπου 101 εκατομμύρια ζεύγη βάσεων (δηλ. των δομικών μονάδων του ανθρώπινου DNA), και αυτό αντιπροσωπεύει περίπου το 3% με 3,5% του ολικού DNA στα κύτταρα. 

Το ανθρώπινο αντιγόνο λευκοκυττάρων για την β2-μικροσφαιρίνη απαντάται εντός του χρωμοσώματος 15.

## Παραπομπές
 

15
Βαρδαριώται

Οι **Βαρδαριῶται** ήταν μια εθνική και εδαφική ομάδα (πιθανώς με αρχική καταγωγή από τους Μαγυάρους) στην ύστερη Ρωμαϊκή Αυτοκρατορία (Ρωμανία), η οποία ομάδα παρείχε ένα σύνταγμα φρουράς του Παλατιού κατά τον 12ο και τον 13ο αι.

## Ιστορία
Η ακριβής προέλευση και η φύση των *Βαρδαριωτών* είναι αβέβαιη. Το όνομα εμφανίζεται για πρώτη φορά τον 10ο αιώνα, όταν μία επισκοπή των «*Βαρδαριωτών* ή *Τούρκων*» αναφέρεται ως υποτελής της Θεσσαλονίκης. Ο συγγραφέας των μέσων του 14ου αι. Ψευδο-Κωδινός τους αποκαλεί «Πέρσες» στη φυλή (ένας τυπικός βυζαντινός αναχρονισμός για τους «Τούρκους») και υπενθυμίζει ότι εγκαταστάθηκαν στην κοιλάδα του ποταμού Βαρδάρη παλαιότερα, από έναν ανώνυμο Ρωμαίο Αυτοκράτορα. Και στις δύο περιπτώσεις ωστόσο, με το «Τούρκοι» υπονοούνται πιθανώς οι Μαγυάροι, οι οποίοι ονομάζοντο *Τούρκοι* από τους Ρωμαίους τον 10ο-11ο αιώνα. Ως εκ τούτου, φαίνεται ότι οι *Βαρδαριώτες* ήταν Μαγυάροι, που μετεγκαταστάθηκαν στη Μακεδονία τον 10ο αι., και ότι είχαν γίνει Χριστιανοί στο τέλος αυτού του αιώνα.

Μέχρι τον 12ο αι. οι *Βαρδαριώτες*, που τώρα πια η ταυτότητά τους ως *Μαγυάρων* είχε πια απωλεσθεί, στρατολογούντο στον Ρωμαϊκό στρατό και το αργότερο ως το τελευταίο μέρος της βασιλείας του Αυτοκράτορα Μανουήλ Α΄ Κομνηνού (π. 1143–1180) διαμορφώθηκαν σε ένα ξεχωριστό σύνταγμα φρουράς του Παλατιού. Τα καθήκοντά τους ωστόσο, τουλάχιστον κατά την Παλαιολόγεια περίοδο, φαίνεται ότι ήταν περισσότερο μίας αστυνομικής δύναμης, παρά μίας στρατιωτικής μονάδας: ο Ψευδο-Κωδινός τους απαριθμεί όχι με τους φρουρούς, αλλά με το άοπλο προσωπικό του Παλατιού και δηλώνει ότι το καθήκον τους ήταν "να κρατούν τους ανθρώπους σε τάξη" κατά τη διάρκεια των τελετών. Σε αντίθεση με τα ένοπλα μέλη της φρουράς των Βαράγγων και του συντάγματος των *[[Παραμοναί|Παραμονών]]*, ήταν εξοπλισμένοι μόνο με μαστίγιο (το *μαγκλάβιον*) και μία ράβδο (το *δεκανίκιον*). Ο Κωδινός καταγράφει επίσης ότι φορούσαν ιδιαίτερες στολές κόκκινου χρώματος και έναν "περσικό" πίλο, που ονομαζόταν *αγγουρωτόν* (δηλ. σε σχήμα αγγουριού) και ότι το μαστίγιο, που κρεμόταν από τη ζώνη τους, ήταν το σύμβολό τους. Αυτή η τελευταία αναφορά οδήγησε στην υπόθεση ότι οι *Βαρδαριώτες* ήταν η αντικατάσταση του παλαιότερου σώματος της φρουράς των *Μαγκλαβιτών*. Διοικούντο από έναν *[[Πριμικήριος|πριμικήριο]]*, που πιστοποιείται για πρώτη φορά το έτος 1166. Ο ιστορικός του 13ου αι. Γεώργιος Ακροπολίτης δηλώνει επίσης ότι οι *Βαρδαριώτες* συνόδευαν τον Ρωμαίο Αυτοκράτορα στο στρατόπεδο, ενώ αυτός ήταν σε εκστρατεία.

Δεν είναι σαφές εάν και πώς σχετίζονται οι *βαρδάριοι*, διοικητικοί υπάλληλοι της Θεσσαλονίκης τον 10ο-11ο αιώνα, γνωστοί μέσω των σφραγίδων τους, με τους *Βαρδαριώτες*.

## Δείτε επίσης
* Βυζαντινός στρατός των Κομνηνών
* Παλαιολόγος Βυζαντινός στρατός

## Βιβλιογραφικές αναφορές

## Πηγές
* 
* 
* 
* 

Κατηγορία:Μεσαιωνική Μακεδονία
Μαγκλαβίτες

Οι **Mαγκλαβίτες** ή Μα(ν)γλαβίτες (*Μαγκλαβίται*) ήταν ένα σώμα ροπαλοφόρων σωματοφυλάκων στην ύστερη Ρωμαϊκή Αυτοκρατορία.

## Ετυμολογία
Το όνομά τους προέρχεται από τον όρο *μαγκλάβιον* (ρόπαλο), που χρησιμοποιήθηκε επίσης για τον προσδιορισμό ολόκληρου του σώματος των φυλάκων αυτών. Η προέλευση του ίδιου του όρου συζητείται: μία άποψη τον θεωρεί ότι προέρχεται από το αραβικό *mijlab* (μαστίγιο), ενώ μια άλλη από το λατινικό *manus* (χέρι) και το *clava* (ρόπαλο). 

## Ιστορία
Οι Μαγκλαβίτες εμφανίστηκαν για πρώτη φορά τον 9ο αι., όταν -μαζί με την Αυτοκρατορική *[[Εταιρεία (Βυζάντιο)|Εταιρεία]]*- ήταν υπεύθυνοι για την προσωπική ασφάλεια του Αυτοκράτορα. Οπλισμένοι με σπαθιά, οι *Μαγκλαβίτες* προηγούντο αυτού σε τελετές και ήταν υπεύθυνοι για το ξεκλείδωμα ορισμένων πυλών του Αυτοκρατορικού Παλατιού, του Μεγάλου Παλατιού της Κωνσταντινούπολης κάθε πρωί. 

## Δομή
Οι μεμονωμένοι *Μαγκλαβίτες* ήταν σχετικά χαμηλής προέλευσης και κοινωνικής θέσης, συχνά ακόμη και αναλφάβητοι, αλλά ο διοικητής τους, γνωστός ως *πρωτομαγκλαβίτης* ή *ἐπί τοῦ μαγγλαβίου*, κατατασσόταν υψηλά στην Αυτοκρατορική ιεραρχία λόγω της εγγύτητάς του με τον Αυτοκράτορα.  Οι *Μαγκλαβίτες* ως Αυτοκρατορικοί σωματοφύλακες φαίνεται να έχουν εξαφανιστεί στα τέλη του 11ου αι., αλλά υπάρχουν σιγγιλογραφικές ενδείξεις (σφραγίδες) για τους *Μαγκλαβίτες της Μεγάλης Εκκλησίας* (δηλαδή του Πατριαρχείου της Κωνσταντινούπολης) από τον 11ο έως τον 13ο αι. 

## Αξιοσημείωτα μέλη
Ίσως ο πιο διάσημος *Μαγκλαβίτης* ήταν ο Νορβηγός βασιλιάς Χάραλντ Χάρντραντα, ο οποίος έλαβε τον τίτλο σε αναγνώριση των υπηρεσιών του στη Φρουρά των Βαράγγων το 1030.

## Βιβλιογραφικές αναφορές

Κατηγορία:Βυζαντινός στρατός
Roaring Twenties

Ο όρος **Roaring Twenties** αναφέρεται στη δεκαετία του 1920 στη δυτική κοινωνία και στη δυτική κουλτούρα. Ήταν μια περίοδος οικονομικής ευημερίας με διακριτές πολιτισμικές και οικονομικές αλλαγές στις Ηνωμένες Πολιτείες και στην Ευρώπη, ιδιαίτερα σε μεγάλες πόλεις όπως το Σικάγο, το Λονδίνο, το Λος Άντζελες, τη Νέα Υόρκη, το Παρίσι και το Σίντνεϊ, (εκτός του Βερολίνου που είχε πέσει στα τάρταρα) αλλά και σε τουριστικά θέρετρα, όπως οι πόλεις Ατλάντικ Σίτι και Γκάλβεστον. Στη Γαλλία, η δεκαετία ήταν γνωστή ως «années folles» (τρελά χρόνια), λόγω του κοινωνικού, καλλιτεχνικού και πολιτισμικού δυναμισμού της εποχής. Η τζαζ άνθισε, το στυλ flapper επαναπροσδιόρισε τη σύγχρονη εμφάνιση για Βρετανίδες και Αμερικανίδες γυναίκες και το Art Deco έφτασε στο απόγειο της δημοτικότητας του.

μικρογραφία|Ο χορός Τσάρλεστον ήταν δημοφιλής κατά την διάρκεια των Roaring Twenties
Μετά την στρατιωτική κινητοποίηση του Α 'Παγκοσμίου Πολέμου, ο Αμερικανός πρόεδρος Ουόρεν Χάρντινγκ «επέστρεψε την ομαλότητα» στην πολιτική των Ηνωμένων Πολιτειών. Αυτή η περίοδος είδε την πρώτη ανάπτυξη και χρήση αυτοκινήτων, τηλεφώνων, ραδιοφώνου και ηλεκτρικών συσκευών στη ζωή εκατομμυρίων ανθρώπων στο δυτικό κόσμο. Τα έθνη σημείωσαν ταχεία βιομηχανική και οικονομική ανάπτυξη, επιτάχυναν τη ζήτηση των καταναλωτών και εισήγαγαν σημαντικές νέες τάσεις στον τρόπο ζωής και τον πολιτισμό. Τα μέσα μαζικής ενημέρωσης, που χρηματοδοτούνταν από τη νέα βιομηχανία της διαφήμισης επικεντρώθηκαν σε διασημότητες, αθλητικούς ήρωες και αστέρες ταινιών. Η περίοδος χαρακτηρίστηκε από την ύπαρξη φεμινιστικών οργανώσεων, οι οποίες κατάφεραν οι γυναίκες να πάρουν το δικαίωμα ψήφου σε πολλά δημοκρατικά κράτη.

Η περίοδος αυτή τέλειωσε με το Κραχ της Γουόλ Στριτ και την αρχή της Μεγάλης Ύφεσης.

## Δείτε επίσης

* Ποτοαπαγόρευση στις Ηνωμένες Πολιτείες
* Μεσοπόλεμος
* ΗΠΑ την δεκαετία του 1920

## Παραπομπές


Κατηγορία:Δεκαετία 1920
Κατηγορία:Ιστορία των Ηνωμένων Πολιτειών 
Κατηγορία:Τζαζ μουσική
Κατηγορία:Δικαίωμα ψήφου γυναικών
Κατηγορία:Φεμινισμός πρώτου κύματος
Σύνδρομο Οκαμότο

Το **σύνδρομο Οκαμότο** (*αγγλ.* Okamoto syndrome), γνωστό επίσης ως **σύνδρομο Άου-Κλάιν**, είναι μια εξαιρετικά σπάνια, αυτοσωμική γενετική διαταραχή, που χαρακτηρίζεται από συγγενή υδρονέφρωση, χαμηλό μυϊκό τόνο, καρδιακά προβλήματα, διανοητική αναπηρία και ιδιαίτερα χαρακτηριστικά του προσώπου.

## Αίτια & συμπτώματα
Αναφέρεται ότι το σύνδρομο αυτό προκαλείται από μετάλλαξη στη βασική γονιδιακή πρωτεϊνη, HNRNPK, δηλ. την ετερογενή μοριακή *ριβονουκλεοπρωτεΐνη*. Αυτή εμπλέκεται καθοριστικά στη διαδικασία μετεγγραφής του DNA. Μία μετάλλαξη στα συναφή γονίδια προκαλεί βλάβη σε αυτές τις διεργασίες. 

Τα νεαρά άτομα που ασθενούν από τη νόσο αυτή παρουσιάζουν νευρολογικές και μυοσκελετικές παραμορφώσεις και πολύ συχνά ουρολογικές επιμολύνσεις. Τόσο η άρθρωση του προφορικού λόγου, όσο και το βάδισμα, γίνονται εξόχως προβληματικά. Η εμφάνιση του προσώπου είναι χαρακτηριστική, με χαμηλωμένα αυτιά και δυσμορφίες στο στόμα και τις βλεφαρίδες. Έχει συνήθως γενετικό υπόβαθρο με χρωμοσωμικές ανωμαλίες ή σπάνιες μεταλλάξεις, χωρίς να γνωρίζουμε ακριβή παθολογικά αίτια.

## Κλινική αντιμετώπιση
Παιδιά, που έχουν νοητική και αναπτυξιακή υστέρηση, είτε μαθησιακές δυσκολίες, με εμφανείς τις δυσμορφίες προσώπου, πρέπει να αντιμετωπιστούν ειδικά από τον εξειδικευμένο παιδίατρο. Η θεραπεία έγκειται στην αποκατάσταση των δυσμορφιών του προσώπου, κυρίως στο στόμα, τα αυτιά και τη μύτη, όπως και στην αντιμετώπιση της καρδιακής ανεπάρκειας και της υδρονέφρωσης. Είναι μία πολυπαραγοντική νόσος που ανήκει στα εξαιρετικά σπάνια σύνδρομα. Η έρευνα της μοριακής βιολογίας για τη νόσο είναι σε εξέλιξη.

Το σύνδρομο τυπικά διαγιγνώσκεται από τα φυσικά, εξωτερικά συμπτώματα και στη συνέχεια επιβεβαιώνεται με γενετικό έλεγχο. Σε κάποιες σπάνιες περιπτώσεις, η σπάνια αυτή διαταραχή, προκαλεί και στένωση της πνευμονικής αρτηρίας.

## Παραπομπές
 

Κατηγορία:Σπάνιες ασθένειες
Κατηγορία:Σύνδρομα που επηρεάζουν την καρδιά
Μιγκέλ Άνχελ Μπάγιο

Ο **Μιγκέλ Άνχελ Μπάγιο** (*Miguel Ángel Biaggio*, γνωστός και ως **Μάικ Μπάγιο**, γεννημένος ως Μιγκέλ Άνχελ Ολιβάρες Μπάγιο *Miguel Ángel Olivares Biaggio*, στις 3 Σεπτεμβρίου 1976) είναι Μεξικανός ηθοποιός και τραγουδιστής. 

## Φιλμογραφία
**Τηλενουβέλες**
**[[Χριστίνα, Δικαίωμα στην αγάπη|El privilegio de amar]]* - 1998/99, ως Φρανσίσκο "Πάντσο"
**Soñadoras* - 1998/99, ως Αδόλφο
**Mi destino eres tú* - 2000, ως Σέσαρ Μπέκερ Ροδρίγκες
**El derecho de nacer* - 2001, ως Ιατ. Αλμπέρτο Λιμόντα
**El juego de la vida* - 2001/02, ως Αντόνιο "Τόνιο" Πατσέκο
**Corazones al límite* - 2004, ως Σαμουέλ Σισνέρος Κάστρο
**[[Πεντάμορφη|Contra viento y marea]]* - 2005, ως Κούκο
**La madrastra* - 2005, ως Άνχελ Σαν Ρομάν
**El amor no tiene precio* - 2005, ως Καμίλο Μαρίν
**[[Rebelde]]* - 2005/06, ως Χαβιέρ Αλάνις
**Las dos caras de Ana* - 2006, ως Φαμπιάν Εσκουδέρο
**Muchachitas como tú* - 2007, ως Ροδρίγο Σουάρες
**Querida enemiga* - 2008, ως Γκονσάλο "Τσάλο" Καράσκο
**Un gancho al corazón* - 2008/09, ως Κριστιάν Μπερμούντες
**Zacatillo, un lugar en tu corazón* - 2010, ως Φερνάντο Γκαλβές
**Amorcito corazón* - 2011/12, ως Αλφόνσο Αρμεντάρις
**[[Μια όμορφη αγάπη|Qué bonito amor]]* - 2012/13, ως Σουσάνο "Σουσανίτο" Σάντσεζ
**[[Ιταλίδα Νύφη|Muchacha italiana viene a casarse]]* - 2014/15, ως Οσβάλντο Άνχελες
**La doble vida de Estela Carrillo* - 2017, ως Φάουστο Γκαλίντο
**En tierras salvajes* - 2017, ως Φιντέλ Μολίνα
**Atrapada* - 2018, ως Μάρκος
**La taxista* - 2018/19, ως Χουάν Λοσόγια
**Te doy la vida* - 2020, ως Μοδέστο Φλόρες

**Τηλεόραση**
**Mujer, casos de la vida real* - 2001/03
**[[Γυναίκες δολοφόνοι|Mujeres asesinas]]* - 2010, ως Ραμόν Μοράλες (σεζόν:3, επεισόδιο:3, "Ασουσένα, Η απελευθερωμένη")
**Como dice el dicho* - 2011/13, ως Άλεξ/Μάουρο 
**Por siempre Joan Sebastian* - 2016, ως Ενρίκο Φιγκερόα
**Paquita la del barrio* - 2017, ως Χόρχε 

## Παραπομπές


## Εξωτερικοί σύνδεσμοι

* 
* 
* 
* 

Κατηγορία:Μεξικανοί ηθοποιοί τηλεόρασης
Κατηγορία:Μεξικανοί τραγουδιστές
Ξηροκάμπι Αρκαδίας

Το **Ξηροκάμπι** ( ή ) είναι μικρός ορεινός οικισμός στην Πελοπόννησο και την Περιφερειακή Ενότητα Αρκαδίας.

## Γεωγραφία - Αξιοθέατα
Το Ξηροκάμπι βρίσκεται στην Βόρεια Κυνουρία, σε απόσταση 24 χλμ. ΝΔ. από το Άστρος (έδρα του δήμου) και 45 χλμ. ΝΑ. από την Τρίπολη. Είναι κτισμένο στον Πάρνωνα σε υψόμετρο 880 μέτρα, στους βόρειους πρόποδες της κορυφής Μεγάλη Τούρλα (1.935 μ.) ενώ μέσα από τον οικισμό περνάει η επαρχιακή οδός Τρίπολης -  Άστρους.

To όνομά του προέρχεται από τις λέξεις «ξηρός» και «κάμπος», μιας και η περιοχή για πολλά χρόνια είχε πολύ αραιή βλάστηση, την οποία διασχίζει ένας ξεροπόταμος. Με την πάροδο του χρόνου, η ασκεπής αυτή πεδιάδα, απέκτησε πυκνή βλάστηση.
μικρογραφία|αριστερά|Τοπίο στο Ξηροκάμπι την άνοιξη

Βορειοανατολικά είναι ο Άγιος Ιωάννης και νοτιοδυτικά ο Άγιος Πέτρος ενώ ανάμεσά τους είναι η Μονή Μαλεβής. Νοτιοανατολικά του χωριού, επάνω σε οχυρωμένο λόφο με ωραία θέα προς ένα μεγάλο τμήμα της ανατολικής Πελοποννήσου, βρίσκεται το Κάστρο της Ωριάς ή Εστελλας (*Estella*) το οποίο αναφέρεται στο Χρονικό του Μορέως. Πρόκειται για ένα φρούριο της φραγκοκρατίας που πιθανολογείται να κατασκευάστηκε τέλη 13ου με αρχές 14ου αιώνα και ανήκε στο μεσαιωνικό δρούγγο του Δραγαλέβου ο οποίος καταλάμβανε την ευρύτερη περιοχή γύρω από το Άστρος.

Από τους πρόποδες του λόφου του κάστρου ξεκινά το φαράγγι Λεπίδας, με τους δύο καταρράκτες του, που συνεχίζοντας σχηματίζει το χείμαρρο Σπηλιάκια και περνά δίπλα από τον Πλάτανο.

## Διοικητικά
Ως ξεχωριστός οικισμός αναφέρεται επίσημα για πρώτη φορά από το 2001 να απογράφεται στο τότε Τοπικό Διαμέρισμα Αγίου Πέτρου του δήμου Βόρειας Κυνουρίας. Σύμφωνα με το σχέδιο Καλλικράτης μαζί με τον Άγιο Πέτρο και τη Μονή Μαλεβής αποτελούν την τοπική κοινότητα Αγίου Πέτρου που ανήκει στο Δήμο Βόρειας Κυνουρίας και σύμφωνα με την απογραφή του 2011 έχει ως πληθυσμό 28 κατοίκους.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Μετανάστευση, Πρόσφυγες και Ιθαγένεια Καναδά

**Μετανάστευση, Πρόσφυγες και Ιθαγένεια Καναδά** (αγγλικά: Immigration, Refugees and Citizenship Canada, IRCC· γαλλικά: Immigration, Réfugiés et Citoyenneté Canada) είναι το υπουργείο της κυβέρνησης του Καναδά που είναι υπεύθυνο για θέματα που αφορούν τη μετανάστευση στον Καναδά, τους πρόσφυγες και την καναδική ιθαγένεια. Το υπουργείο ιδρύθηκε το 1994 μετά από αναδιοργάνωση εντός της κυβέρνησης και μετονομάστηκε στην τωρινή του ονομασία (όντας προηγουμένως γνωστό ως *Υπουργείο Ιθαγένειας και Μετανάστευσης Καναδά*) με την ορκωμοσία του 29ου Υπουργείου το 2015.

## Παραπομπές


## Εξωτερικοί σύνδεσμοι
* 

Κατηγορία:Μετανάστευση στον Καναδά
Προεφηβεία

**Προεφηβεία** () είναι η ηλικιακή περίοδος κατά την οποία το άτομο οδηγείται σταδιακά από την παιδική ηλικία στην εφηβική. Αν και κάθε άνθρωπος είναι διαφορετικός, συνήθως η προεφηβεία ξεκινάει στα 10 έτη και η λήξη της σηματοδοτείται με την είσοδο του ατόμου στην εφηβεία (15 έτη) 

Ενδεικτικά ηλικιακά στάδια:

(αντιστοιχούν στον μέσο όρο των ανθρώπων και μεταβάλλονται συχνά)

μικρογραφία|735x735px|Σχεδιάγραμμα παιδικών ηλικιακών ορίων
* Βρεφική ηλικία (1 έτους)

* Νηπιακή ηλικία (2-3 ετών)
* Προσχολική ηλικία (3-5 ετών)
*Σχολική ηλικία (πρωτοβάθμια εκπαίδευση) (6-12 ετών)
**Προεφηβεία (10-14έτη)
* Σχολική ηλικία (δευτεροβάθμια εκπαίδευση) (13-18 έτη)
** Εφηβεία (15-18 έτη)
** Ενηλικίωση (>18 έτη)

## Ψυχολογία προεφήβων
Τα άτομα που διανύουν την περίοδο της προεφηβείας έχουν μια διαφορετική εικόνα του κόσμου από τα μικρότερα παιδιά. Συνήθως, βλέπουν τη ζωή από μια πιο ρεαλιστική και ώριμη οπτική γωνία και ενεργούν, πλέον, με βάση τη λογική. Η συγγραφέας Μάβις Κλάιν στο βιβλίο της "Ok parenting" χαρακτηρίζει την προεφηβεία ως: «το πιο λογικό στάδιο ανάπτυξης ... το παιδί είναι πολύ *λιγότερο συναισθηματικό πλέον*». Επιπλέον, διαθέτει μεγαλύτερη αντίληψη των πράξεών του, και συχνά συλλογίζεται το μέλλον του από μια λιγότερο εξιδανικευμένη και πιο λογικευμένη οπτική γωνία. Αυτό μπορεί να περιλαμβάνει πιο ρεαλιστικές προσδοκίες εργασίας. Λόγου χάριν: "Θέλω να γίνω μηχανικός όταν μεγαλώσω", σε αντίθεση με το "Θέλω να γίνω μάγος".

Τα παιδιά προεφηβικής ηλικίας μπορούν να δουν τις ανθρώπινες σχέσεις με διαφορετικό τρόπο (π.χ. μπορούν πιο εύκολα να διακρίνουν μια ανήθικη ανθρώπινη πράξη). Παράλληλα, μπορεί να αρχίσουν να έρχονται σε επαφή με την πραγματική τους "ταυτότητα", και να έχουν αυξημένο το αίσθημα της ανεξαρτησίας. Πολλοί προέφηβοι συχνά θα αρχίσουν να αμφισβητούν τις οικογενειακές τους αξίες ζωή και επίσης να αρχίσουν να σχηματίζουν απόψεις πάνω σε θέματα όπως η πολιτική, η θρησκεία, η σεξουαλικότητα και οι ρόλοι των φύλων.

## Φιλία στην προεφηβεία
Στην προεφηβεία αρχίζουμε να παρατηρούμε αλλαγές στις φιλίες των ατόμων. Σε αυτή την ηλικία οι φιλικές σχέσεις είναι, συνήθως, μεταξύ ατόμων του ίδιου φύλου. Τα παιδιά αυτής της ηλικίας αρχίζουν να καλλιεργούν τη συναισθηματική τους νοημοσύνη και είναι ευαίσθητα με τα συναισθήματα των στενών τους φίλων. Αυτό το νέο είδος φιλίας αντικατοπτρίζει την αναδυόμενη ανάγκη των προεφήβων για διαπροσωπική επαφή με συνομιλήκους. Μελέτες έχουν επιβεβαιώσει οτι στην προεφηβική ηλικία οι φίλοι είναι πρόθυμοι να αποκαλύψουν και να συγκρίνουν τις προσωπικές τους απόψεις και τα βιώματά τους με εμπιστευτικότητα.
### Μέσα Μαζικής Ενημέρωσης και προέφηβοι
Οι προέφηβοι εκτείθενται περισσότερο στην "ποπ κουλτούρα" από τα μικρότερα παιδιά και έχουν ενδιαφέροντα με βάση τις τάσεις του Διαδικτύου, τις τηλεοπτικές εκπομπές και τις ταινίες (όχι μόνο κινούμενα σχέδια), τη μόδα, την τεχνολογία, τη μουσική και τα κοινωνικά μέσα. Οι προέφηβοι προτιμούν γενικά συγκεκριμένες μάρκες επώνυμων ειδών, μια τάση η οποία πηγάζει από την ανάγκη τους να ανήκουν σε ένα κοινωνικό σύνολο, αν και η επιθυμία τους δεν είναι τόσο ισχυρή όσο αυτή των εφήβων.

## Πηγές

Κατηγορία:Ανθρώπινη ανάπτυξη
Γιέντρικ Ζίγκβαρτ

Ο **Γιέντρικ Ζίγκβαρτ** (γερμανικά: *Jendrik Sigwart*, γεννημένος στις 27 Αυγούστου 1994) είναι Γερμανός μουσικός. Εκπροσώπησε τη Γερμανία στο  και τερμάτισε στην 25η θέση με 3 βαθμούς.

## Ζωή και καριέρα
Ο Ζίγκβαρτ γεννήθηκε στο Αμβούργο και έχει τέσσερα αδέλφια. Έμαθε πιάνο και βιολί ως έφηβος και σπούδασε μιούζικαλ για τέσσερα χρόνια στο Ινστιτούτο Μουσικής του Πανεπιστημίου του Όσναμπρυκ. Κατά τη διάρκεια των σπουδών του εμφανίστηκε σε διάφορα μιούζικαλ, συμπεριλαμβανομένων των *My Fair Lady*, *Hairspray* και *Peter Pan*. Ο Ζίγκβαρτ γράφει επίσης τα δικά του τραγούδια, τα οποία τα δημοσιεύει στο YouTube. Το γιουκαλίλι είναι ιδιαίτερα σημαντικό στη μουσική του.

Στις 6 Φεβρουαρίου 2021, ανακοινώθηκε ότι ο Γιέντρικ Ζίγκβαρτ είχε επιλεγεί εσωτερικά για να εκπροσωπήσει τη  στον  στο Ρότερνταμ της Ολλανδίας. Το τραγούδι του για τη Eurovision, το οποίο έγραψε ο ίδιος, θα κυκλοφορήσει στις 25 Φεβρουαρίου 2021.

## I Don't Feel Hate

Το **"I Don't Feel Hate"** είναι το ντεμπούτο single του Γιέντρικ Ζίγκβαρτ, που κυκλοφόρησε στις 25 Φεβρουαρίου 2021 από την Polydor Records, για λογαριασμό της Universal Music.

Το τραγούδι, που γράφτηκε από τον τραγουδιστή με τον Κριστόφ Όσβαλντ, επιλέχθηκε να εκπροσωπήσει τη Γερμανία στον . Ο Christoph Oswald είναι επίσης ο παραγωγός του τραγουδιού.https://www.popakademie.de/en/ueber-uns/news/master-student-produziert-deutschen-beitrag-fuer-eurovision-song-contes/u/1103/?q=1

### Περιγραφή
Μετά την ακύρωση του  λόγω της πανδημίας του COVID-19, ο γερμανικός ραδιοτηλεοπτικός οργανισμός ARD επιβεβαίωσε τη συμμετοχή της χώρας στην έκδοση του 2021 που θα διοργανωθεί ξανά στην ολλανδική πόλη του Ρότερνταμ, ανακοινώνοντας μια εσωτερική επιλογή για έρευνα του εθνικού εκπροσώπου.

Το κομμάτι επιλέχθηκε εσωτερικά από κριτική επιτροπή 100 ατόμων που διοργανώθηκε από το γερμανικό ραδιοφωνικό και τηλεοπτικό γραφείο NDR για να εκπροσωπήσει τη Γερμανία στην ευρωπαϊκή εκδήλωση. Με τη Γερμανία να είναι μέλος των Μεγάλων Πέντε, το τραγούδι προκρίνεται αυτόματα στον μεγάλο τελικό στις 22 Μαΐου 2021.
Στον τελικό ήρθε στην προτελευταία (25η θέση). Μάλιστα πήρε 0 βαθμούς από το κοινό.

## Παραπομπές


Κατηγορία:Διαγωνισμός Τραγουδιού Eurovision 2021
Κατηγορία:Συμμετέχοντες στη Eurovision
Κατηγορία:Γερμανοί τραγουδιστές
Πανδημία COVID-19 στη Νέα Υόρκη

Το πρώτο κρούσμα που σχετίζεται με την πανδημία COVID-19 επιβεβαιώθηκε στην Νέα Υόρκη τον Μάρτιο του 2020, από μια γυναίκα που είχε ταξιδέψει πρόσφατα στην Νέα Υόρκη από το Ιράν, μια χώρα που είχε ήδη πληγεί σοβαρά από την πανδημία εκείνη το διάστημα. Σχεδόν ένα μήνα αργότερα, η μητρόπολη ήταν η περιοχή που είχε πληγεί περισσότερο. Μέχρι τον Απρίλιο, η πόλη είχε περισσότερα επιβεβαιωμένα κρούσματα κορονοϊού από την Κίνα, το Ηνωμένο Βασίλειο και το Ιράν, ενώ μέχρι τον Μάιο, είχαν περισσότερα κρούσματα από οποιαδήποτε άλλη χώρα, εκτός Ηνωμένων Πολιτειών. 

Στις 20 Μαρτίου, το γραφείο του κυβερνήτη εξέδωσε εκτελεστική εντολή για το κλείσιμο των μη αναγκαίων επιχειρήσεων. Το σύστημα δημόσιας συγκοινωνίας της πόλης παρέμεινε ανοιχτό, αλλά υπήρξε συνωστισμός, λόγω της μειωμένης των δρομολογίων και της αύξησης των αστέγων που αναζητούσαν καταφύγιο στο μετρό.  

Μέχρι τον Απρίλιο, εκατοντάδες χιλιάδες Νεοϋορκέζοι δεν εργάζονταν, ενώ η απώλεια σε φορολογικά έσοδα εκτιμάται ότι ήταν της τάξεως των δισεκατομμυρίων. Οι θέσεις εργασίας χαμηλού εισοδήματος στον τομέα του λιανικού εμπορίου, των μεταφορών και της εστίασης, επηρεάστηκαν έντονα. Η μείωση των εσόδων, των φόρων επί των πωλήσεων και των τουριστικών εσόδων, συμπεριλαμβανομένων των εσόδων από φόρους ξενοδοχείων, μπορεί να κοστίσει στην πόλη έως και 10 δισεκατομμύρια δολάρια. Ο δήμαρχος Bill de Blasio δήλωσε ότι το σύστημα ανεργίας της πόλης κατέρρευσε, μετά από την αύξηση των αξιώσεων και θα απαιτήσει ομοσπονδιακή βοήθεια για τη διατήρηση παροχής βασικών υπηρεσιών.  

Η συνεχιζόμενη πανδημία είναι η πιο θανατηφόρα καταστροφή λόγω του ποσοστού των θανάτων, στην ιστορία της Νέας Υόρκης. 

Τον Δεκέμβριο του 2020, το σύστημα υγείας της Νέας Υόρκης άρχισε να χορηγεί το εμβόλιο του Κορονοϊού σε ασθενείς υψηλού κινδύνου και σε υγειονομικούς, όπως είναι οι γιατροί και οι νοσοκόμες. Η πόλη ονόμασε αυτή την πορεία ως Φάση 1α. Στις 11 Ιανουαρίου του 2021, η πόλη εισήλθε στη Φάση 1β, για να συμπεριλάβει άτομα ηλικίας 65 ετών και άνω και υπαλλήλους παντοπωλείων, καθώς και δασκάλους, πρώτους ανταποκριτές, εργαζόμενους στις δημόσιες συγκοινωνίες και σωφρονιστικούς υπαλλήλους. Τον Φεβρουάριο του 2021, η Νέα Υόρκη επέκτεινε την καταλληλόλητα εμβολιασμού στη Φάση 1β για να συμπεριλάβει εργαζόμενους στην εστίαση 
(συμπεριλαμβανομένου της κατ’ οίκον παράδοσης) και σε οδηγούς ταξί. Η Νέα Υόρκη σχεδιάζει να διαθέσει το εμβόλιο σε όλους τους κατοίκους της πόλης μέχρι το καλοκαίρι του 2021. 

File:Mortuary_Trucks_in_New_York_City_by_Archer_West.jpg
File:Victoria_mask_dummies_jeh.jpg
File:MTA Deploys ‘Temperature Brigade,' Testing Heroic Frontline Employees (49754126983).jpg
File:USNS_Comfort_passing_by_Statue_of_Liberty,_March_30,_2020.png
File:COVID Vaccine (50745583447).jpg


## Παραπομπές


Νεα
Πέμπροκ (Οντάριο)

Το **Πέμπροκ** (αγγλικά: Pembroke) είναι πόλη στην καναδική επαρχία του Οντάριο στη συμβολή του Ποταμού Μάσκρατ και του Ποταμού Οττάβα στην κοιλάδα της Οττάβα. Το Πέμπροκ είναι η τοποθεσία της διοικητικής έδρας της κομητείας Ρένφριου, αν και η ίδια η πόλη είναι πολιτικά ανεξάρτητη. Βρίσκεται 145 χιλιόμετρα βορειοδυτικά της Οττάβα.

Βάσει της Καναδικής Απογραφής του 2016, η πόλη έχει πληθυσμό 13.882 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Οντάριο
Θέσσαλον

Το **Θέσσαλον** () είναι κωμόπολη στην καναδική επαρχία του Οντάριο, η οποία βρίσκεται στη διασταύρωση της εθνικής οδού 17 και της εθνικής οδού 129 στη βόρεια όχθη της Λίμνης Χιούρον. Περιβάλλεται από τον δήμο Χιούρον Σορς και είναι μέρος του Διαμερίσματος Αλγκόμα. Οι κύριες βιομηχανίες είναι η ξυλεία και ο τουρισμός. Η κωμόπολη αποτελεί δημοφιλή κοινότητα συνταξιοδότησης. Είναι η διοικητική έδρα των Πρώτων Εθνών του Θέσσαλον και των Πρώτων Εθνών των Οτζίμπουε με καταφύγιο, το Θέσσαλον 12.

Θεωρείται ότι η πόλη μπορεί να ονομάστηκε από Ιησουίτες ιεραποστόλους που συνέκριναν τα ταξίδια τους στην περιοχή με τα δεινά των Θεσσαλονικέων που περιγράφονται στις επιστολές του Παύλου.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις του Οντάριο
Έλλιοτ Λέικ

Το **Έλλιοτ Λέικ** (αγγλικά: Elliot Lake) είναι πόλη στο Διαμέρισμα Αλγκόμα του Οντάριο στον Καναδά. Βρίσκεται βόρεια της Λίμνης Χιούρον, μεσοστρατίς μεταξύ των πόλεων Σάντμπερι και Σου Σέιντ Μαρί στην περιοχή του Βόρειου Οντάριο. Κάποτε δώθηκε στο Έλλιοτ Λέικ η προσωνυμία «παγκόσμια πρωτεύουσα ουρανίου», από τότε διαφοροποιήθηκε σε έναν κόμβο για τη συγκομιδή δασών, την εξειδίκευση στην αποκατάσταση ορυχείων, την εξαγωγή γυάλινων βραβείων και τηλεσκοπικού εξοπλισμού για εξόρυξη. Το Έλλιοτ Λέικ είναι πλέον γνωστό ως τοποθεσία για οικονομικά προσιτή συνταξιοδότηση, παραθαλάσσιες εξοχικές κατοικίες και ως προορισμός τεσσάρων εποχών.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Οντάριο
Νορθ Μπέι (Οντάριο)

Το **Νορθ Μπέι** (αγγλικά: North Bay) είναι πόλη στο βορειοανατολικό Οντάριο του Καναδά, έδρα του Διαμερίσματος Νίπισσινγκ. Πήρε το όνομά του από τη θέση του στην όχθη της λίμνης Νίπισινγκ. Το Νορθ Μπέι βρίσκεται στο παραδοσιακό έδαφος του λαού των Πρώτων Εθνών Νίπισσινγκ.

## Δημογραφικά στοιχεία
Βάσει της Καναδικής Απογραφής του 2016, ο πληθυσμός του Νορθ Μπέι ήταν 70.378 κάτοικοι. Έχει έκταση 314,92 τετραγωνικά χιλιόμετρα. Το 	διάμεσο συνολικό εισόδημα ατόμων ηλικίας 15 ετών και άνω ήταν 20.802$, ενώ το διάμεσο οικογενειακό εισόδημα για όλες τις οικογένειες απογραφής ήταν 53.668$. Η μέση αξία μιας κατοικίας στο Νορθ Μπέι ήταν 160.000$. Το 50,7% των κατοίκων κατείχαν πιστοποιητικό, δίπλωμα ή πτυχίο πανεπιστημίου.

Το Νορθ Μπέι έχει μία μικρή ορατή πληθυσμιακή μειονότητα πολύ υψηλότερη από τον εθνικό μέσο όρο του 6,2%. Με αυτόν τον τρόπο τα δημογραφικά στοιχεία του Νορθ Μπέι είναι παρόμοια με αυτά των άλλων πόλεων του Βόρειου Οντάριο, όπως το Γκρέιτερ Σάντμπερι και το Σου Σέιντ Μαρί.

## Παραπομπές


Κατηγορία:Πόλεις του Οντάριο
Οξυμετρία

Η **οξυμετρία** είναι η ογκομέτρηση εξουδετέρωσης κατά την οποία προσδιορίζεται η άγνωστη συγκέντρωση ενός διαλύματος βάσης μετρώντας τον όγκο προτύπου διαλύματος οξέος που απαιτείται  για την πλήρη εξουδετέρωση του διαλύματος της βάσης. Στην οξυμετρία ως πρότυπο διάλυμα χρησημοποιείται συνήθως το υδροχλώριο. Το ογκομετρούμενο διάλυμα βάσης έχει αρχικά pH >7 (25°C), ενώ με την προσθήκη πρότυπου διαλύματος οξέος το pH του ογκομετρούμενου διαλύματος βαθμιαία ελαττώνεται. Ο προσδιορισμός του τελικού σημείου στην οξυμετρία πραγματοποιείται συνήθως με κατάλληλο πρωτολυτικό δείκτη ο οποίος προστίθεται στο ογκομετρούμενο διάλυμα. Η περιοχή pH αλλαγής του δείκτη περιλαμβάνει το pH του διαλύματος στο ισοδύναμο σημείο.

Κατηγορία:Μετρολογία
Κλιβανάριοι

[μικρογραφία|294x294εσ|Το παλαιότερο γνωστό ανάγλυφο ενός θωρακισμένου ιππέα, από την [Αυτοκρατορία των Σασσανιδών, στο Taq-i Bostan, κοντά στο Κερμανσάχ του Ιράν (6ος αι.).]]
  
Οι **Κλιβανάριοι** ή **Κλιβανοφόροι**, που το όνομά τους σημαίνει "αυτοί που φέρουν τους κλιβάνους (φούρνους)", στα Περσικά **Grivpanvar**, ήταν μία περσική των Σασσανιδών, ύστερο-ρωμαϊκή και βυζαντινή στρατιωτική μονάδα βαρέως (με πανοπλία) ιππικού.

## Περιγραφή
Παρόμοια με τους κατάφρακτους, οι ίδιοι οι ιππείς και τα άλογά τους ήταν πλήρως θωρακισμένα. Υπάρχουν αρκετές θεωρίες για την προέλευση αυτού του ονόματος: μία από τις οποίες θεωρεί ότι οι άνδρες είχαν το παρωνύμιο "οι φέροντες τους φούρνους του στρατοπέδου", λόγω του όγκου της πανοπλίας που φορούσαν και τους έκανε να ζεσταθούν πολύ γρήγορα στη μάχη· ή ότι το όνομα προέρχεται από την περσική λέξη *κριβάν* (*griwban-war* ή *griva-pana-bara*), που σημαίνει "αυτός που φέρει την προφύλαξη λαιμού". 

Το ιππικό *κλιβανάριων* του Σαπώρ Β΄ περιγράφεται από τον Έλληνα ιστορικό Αμμιανό Mαρκελλίνο, έναν Ρωμαίο αξιωματικό που υπηρετούσε στο στρατό του Κωνστάντιου Β΄ στη Γαλατία και την Περσία· πολέμησε εναντίον των Περσών υπό τον Ιουλιανό και συμμετείχε στην υποχώρηση τού διαδόχου του Ιοβιανού. Αναφέρει:


*"Όλες οι [[Εταιρεία (Βυζάντιο)|εταιρείες]] ήταν επενδυμένες με σίδερο και όλα τα μέρη του σώματός τους ήταν καλυμμένα με χοντρές πλάκες, τόσο καλά προσαρμοσμένες, ώστε οι αρθρώσεις να συμμορφώνονται με αυτές των άκρων τους· και οι μορφές των μεταλλικών προστατευτικών των προσώπων ήταν προσαρμοσμένες τόσο επιδέξια στα κεφάλια τους, ώστε, δεδομένου ότι ολόκληρο το σώμα τους ήταν καλυμμένο με μέταλλο, τα βέλη που έπεφταν επάνω τους μπορούσαν να τους πληγώσουν μόνο μέσα από μικροσκοπικά ανοίγματα, είτε απέναντι από την κόρη του ματιού, από όπου οι εταίροι (ιππείς) μπορούσαν να δουν λίγο, ή στην άκρη της μύτης τους, από όπου μπορούσαν να πάρουν μία μικρή αναπνοή.* *Από αυτούς, μερικοί που ήταν οπλισμένοι με ακόντια, στεκόταν τόσο ακίνητοι, που θα μπορούσε κάποιος να σκεφτεί ότι συγκρατούντο με χάλκινους σφιγκτήρες.*

*"Οι Πέρσες αντιτάχθηκαν σε εμάς με σειρές ιππέων σε τόσο πυκνή τάξη, ώστε η λάμψη των κινούμενων σωμάτων, που ήταν καλυμμένα με σφιχτοδεμένες πλάκες σιδήρου, ήταν εκθαμβωτική στα μάτια εκείνων που τους κοίταζαν, ενώ όλα τα άλογα, που ήταν πλήθος, προστατεύοντο από δερμάτινα καλύμματα".*


## Δείτε επίσης
* Κατάφρακτος
* Βαρύ ιππικό
* Notitia Dignitatum, μία πρωταρχική πηγή

## Βιβλιογραφικές αναφορές

## Περαιτέρω ανάγνωση
* 

## Εξωτερικοί σύνδεσμοι
* Cataphracts and Siegecraft - Στρατιωτική οργάνωση Ρωμαίων, Παρθίων και Sasanid.

Κατηγορία:Στρατιωτικοί σχηματισμοί της Βυζαντινής Αυτοκρατορίας
Κατηγορία:Ιππικό
Αρπακτικά Πτηνά: Και η Φαντασμαγορική Χειραφέτηση της Χάρλεϊ Κουίν

Το **Αρπακτικά Πτηνά: Και η Φαντασμαγορική Χειραφέτηση της Χάρλεϊ Κουίν** (αγγλικά:*Birds of Prey (and the Fantabulous Emancipation of One Harley Quinn)*) είναι μια κινηματογραφική αμερικανική υπερηρωική ταινία βασισμένη στην ομάδα Birds of Prey της DC Comics. Διανεμήθη από την Warner Bros. Pictures, είναι η όγδοη ταινία του Εκτεταμένου Σύμπαντος της DC (DCEU) και είναι ένα spin-off / sequel της Ομάδας Αυτοκτονίας (2016). Σκηνοθετήθηκε από την Cathy Yan και γράφτηκε από την Christina Hodson, και πρωταγωνιστούν οι Μάργκοτ Ρόμπι, Μαίρη Ελίζαμπεθ Γουίνστεντ, Ζερνί Σμόλετ-Μπελ, Ρόζι Πέρεζ, Κρις Μεσίνα, Έλλα Τζει Μπάσκο, Άλι Γουόνγκ και Γιούαν ΜακΓκρέγκορ. Η ταινία ακολουθεί την Χάρλεϊ Κουίν, η οποία αφού χώρισε με τον Τζόκερ, ενώνεται με τις Helena Bertinelli , Dinah Lance και Renee Montoya για να σώσουν όλες μαζί την Κασσάντρα Κείν από τον αρχηγό εγκλημάτων της Γκόθαμ Σίτι, τον Ρόμαν Σιόνις, σχηματίζοντας έτσι, με αυτόν τον τρόπο, την ομάδα Birds of Prey.

Η Μάργκοτ Ρόμπι, η οποία ήταν επίσης παραγωγός της ταινίας, προώθησε την ιδέα για τους Birds of Prey στην Warner Bros. το 2015. Η ταινία ανακοινώθηκε τον Μάιο του 2016, με την Hodson να προσλαμβάνεται για να γράψει το σενάριο τον Νοέμβριο, ενώ η Κάθι Γιαν επιλέχθηκε για να σκηνοθετήσει την ταινία τον Απρίλιο. 2018. Η πλειοψηφία των ηθοποιών και των υπόλοιπών συντελεστών παραγωγής της ταινίας επιβεβαιώθηκαν μέχρι τον Δεκέμβριο του 2018. Τα κύρια γυρίσματα διήρκεσαν από τον Ιανουάριο έως τον Απρίλιο του 2019 στο Downtown του Los Angeles ,σε τμήματα της Arts District, στο Λος Άντζελες και στα ηχοστάσια της Warner Bros. Studios στο Burbank της Καλιφόρνια. Πρόσθετα γυρίσματα πραγματοποιήθηκαν τον Σεπτέμβριο του 2019.

Το Birds of Prey είναι η πρώτη ταινία του DCEU και η δεύτερη παραγωγή DC Films που λαμβάνει την καταλληλόλητα «*R»* από την Motion Picture Association of America , μετά το Joker (2019) Η ταινία έκανε την παγκόσμια πρεμιέρα του στην Πόλη του Μεξικού στις 25 Ιανουαρίου του 2020, ενώ θεατρικά κυκλοφόρησε στις Ηνωμένες Πολιτείες σε IMAX , Dolby Κινηματογράφος , ScreenX και 4DX στις 7 Φεβρουαρίου, 2020, και απέφερε 201 εκατομμύρια $ σε όλο τον κόσμο, καθιστώντας την το δέκατο υψηλ τατης ακαθάριστη ταινία του 2020, αλλά υπολείπεται του ευρέως αναφερόμενου οριακού σημείου των 250–300 εκατομμυρίων δολαρίων. Η ταινία έλαβε επί το πλείστον θετικά σχόλια από κριτικούς για το οπτικό της στυλ, την σκηνοθεσία της Γιάν και την ερμηνεία της Ρόμπι, αλλά ασκήθηκε κριτική για το σενάριο της Κριστίνα Χόντσον.

## Παραπομπές

## Σημειώσεις


## Εξωτερικοί Σύνδεσμοι
* Επίσημη ιστοσελίδα
* 

Κατηγορία:Ταινίες του 2020
Κατηγορία:Αμερικανικές κωμικές ταινίες δράσης
Κατηγορία:Αμερικανικές ταινίες μαύρης κωμωδίας
Κατηγορία:Ταινίες βασισμένες σε κόμικς της DC
Κατηγορία:Ταινίες του Εκτεταμένου Σύμπαντος της DC
Κατηγορία:Ταινίες παραγωγής Warner Bros.
Κατηγορία:Ταινίες σε παραγωγή Μάργκο Ρόμπι
Κατηγορία:Ταινίες γυρισμένες στο Λος Άντζελες
Κατηγορία:Αμερικανικές ταινίες με υπερήρωες
Κατηγορία:Ταινίες 4DX
Κατηγορία:Ταινίες IMAX
Κατηγορία:Αμερικανικές ταινίες
Κατηγορία:Ταινίες ScreenX
Κατηγορία:Κωμικές ταινίες με υπερήρωες
Λευτέρης Ιντζόγλου

Ο **Λευτέρης Ιντζόγλου** (γενν. Κορυδαλλός Αττικής, 3 Μαρτίου 1987) είναι Έλληνας ποδοσφαιριστής που αγωνίζεται ως αμυντικός μέσος.

## Βιογραφικό
Ο Λευτέρης Ιντζόγλου, γιος του βετεράνου διεθνή ποδοσφαιριστή Μπάμπη Ιντζόγλου, ξεκίνησε το ποδόσφαιρο από τον Αετό Κορυδαλλού. Το 2005 πήρε μεταγραφή στον Βύζαντα Μεγάρων με τον οποίο αγωνίστηκε για 5 χρόνια και ξεκίνησε την επαγγελματική του σταδιοδρομία, σημειώνοντας συνολικά 123 συμμετοχές και 1 τέρμα στο πρωτάθλημα της Γ΄ Εθνικής και 6 συμμετοχές και 1 τέρμα στο Κύπελλο Ελλάδας.

Το 2010 μεταγράφηκε στην ΑΕΚ, έπειτα από εισήγηση του Ντούσαν Μπάγεβιτς αφού είχε πάρει μέρος στην προετοιμασία και είχε αφήσει καλές εντυπώσεις. Το καλοκαίρι του 2011 αποκτήθηκε από τον Ατρόμητο Αθηνών, από τον οποίο δόθηκε δανεικός για 1 χρόνο στον Πιερικό. Με την ομάδα της Κατερίνης σημείωσε 30 συμμετοχές και 1 τέρμα στο πρωτάθλημα της Φούτμπολ Λιγκ της περιόδου 2011-12. Με την ολοκλήρωση του δανεισμού του στον Πιερικό έμεινε ελεύθερος από την ομάδα του Ατρομήτου Αθηνών και το καλοκαίρι του 2012 αποκτήθηκε από τη Δόξα Δράμας. Με την ομάδα της Δράμας αγωνίστηκε 1 χρόνο σημειώνοντας 37 συμμετοχές και 2 τέρματα στο πρωτάθλημα της Φούτμπολ Λιγκ της περιόδου 2012-13.

Το καλοκαίρι του 2013 αποκτήθηκε από τον Ηρακλή Θεσσαλονίκης, με τη φανέλα του οποίου αγωνίστηκε για 4 χρόνια, πανηγυρίζοντας την άνοδο στη Σούπερ Λιγκ το 2015, ενώ το ντεμπούτο του στη Σούπερ Λιγκ έγινε στις 22/08/2015 στην εκτός έδρας νίκη του Ηρακλή επί της Α.Ε.Λ. Καλλονής με 0-1. Το καλοκαίρι του 2017 μεταγράφηκε στον Άρη Θεσσαλονίκης. Με τη φανέλα του Άρη αγωνίστηκε για 2 χρόνια και πανηγύρισε την επάνοδο στη Σούπερ Λιγκ το 2018. Το καλοκαίρι του 2019 πήρε μεταγραφή στην Παναχαϊκή. Με τη φανέλα της ομάδας της Πάτρας αγωνίστηκε για 1 χρόνο και το καλοκαίρι του 2020 πήρε μεταγραφή στον Πιερικό, επιστρέφοντας για 2η φορά στην ομάδα της Κατερίνης.

## Παραπομπές


## Εξωτερικοί σύνδεσμοι
* transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Βύζαντα Μεγάρων
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Πιερικού
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναχαϊκής
Discoteque (τραγούδι των The Roop)

Το **"Discoteque"** είναι ένα τραγούδι του λιθουανικού ποπ ροκ συγκροτήματος The Roop. Το τραγούδι κυκλοφόρησε ως ψηφιακή λήψη στις 21 Ιανουαρίου 2021 και έχει προγραμματιστεί να εκπροσωπήσει τη Λιθουανία στον .

## Διαγωνισμός Τραγουδιού Eurovision

Το τραγούδι θα εκπροσωπήσει τη Λιθουανία στον , αφού κέρδισε τον τελικό του *Pabandom iš naujo!*, την εθνική εκπομπή επιλογής που διοργανώθηκε από την Εθνική Ραδιοτηλεόραση της Λιθουανίας. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση για τους ημιτελικούς του , που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Η Λιθουανία τοποθετήθηκε στον πρώτο ημιτελικό, που διεξήχθη στις 18 Μαΐου 2021, και προκρίθηκε στον τελικό, όπου κατέλαβε την 8η θέση.

## Προσωπικό
Οι συντελεστές προσαρμόστηκαν από την Tidal.
* Λαισβούνας Τσερνόβας – παραγωγός, πλήκτρα, masterer, mixer, στιχουργός
* Βαϊντότας Βαλιουκεβίτσιους – παραγωγός, πλήκτρα, μίξερ, φωνητικά, στιχουργός
* Ρομπέρτας Μπαραναούσκας – μπάσο, πλήκτρα, στιχουργός
* Μάντας Μπανιτσαούσκας – κιθάρα, στιχουργός
* The Roop – φωνητικά
* Ίλκα Βιρτάνεν – στιχουργός
* Κάλε Λίντροθ – στιχουργός

## Charts

## Ιστορικό κυκλοφορίας

## Παραπομπές

Κατηγορία:Τραγούδια του 2021
Κατηγορία:Singles του 2021
Κατηγορία:Διαγωνισμός Τραγουδιού Eurovision 2021
Κατηγορία:Λιθουανικά τραγούδια
Κατηγορία:Τραγούδια στον διαγωνισμό τραγουδιού της Eurovision
Άπληκτον

Το **Άπληκτον** ήταν ένας βυζαντινός όρος, που χρησιμοποιήθηκε τον 10ο-14ο αι. για μία οχυρωμένη στρατιωτική βάση (υπό αυτή την έννοια είναι παρόμοιο με το *[[Μητάτο|μητάτον]]*) και αργότερα στην περίοδο των Παλαιολόγων για τον υποχρεωτικό καταυλισμό των στρατιωτών (στρατωνισμό).  Η λέξη σημαίνει "αυτό που δεν πλήττεται".

## Ιστορία και λειτουργίες
Ο θεσμός των *απλήκτων* ως κύριες περιοχές συνάθροισης, όπου διατηρούντο αποθήκες προμηθειών και όπου οι επαρχιακοί στρατοί των *[[Θέμα (Βυζάντιο)|θεμάτων]]* επρόκειτο να ενταχθούν στο κύριο Αυτοκρατορικό στράτευμα για μία εκστρατεία, πιθανότατα χρονολογείται στη βασιλεία του Αυτοκράτορα Κωνσταντίνου Ε΄ (β. 741–775).  Από αυτά, το στρατόπεδο της Μαλάγινας στη Βιθυνία ήταν το πλησιέστερο στην πρωτεύουσα Κωνσταντινούπολη και αναφέρεται ήδη από το 786/787. Υπήρχαν και άλλες τέτοιες βάσεις στη Μικρά Ασία. Ο Αυτοκράτορας Βασίλειος Α΄ (β. 867-886) αναφέρει τα *άπληκτα* στο Καβόκλιν, στην Κολώνεια και στη Καισάρεια, ενώ το άπληκτο στον Βαθύ Ρύακα επρόκειτο να χρησιμοποιηθεί για αποστολές εναντίον των Παυλικιανών.  Ο εγγονός του, ο Αυτοκράτορας Κωνσταντίνος Ζ΄ (β. 945-959), στην πραγματεία του για τις Αυτοκρατορικές αποστολές, καταγράφει τα *άπληκτα* από τα δυτικά προς τα ανατολικά ως εξής: Μαλάγινας, Δορυλαίου, Καβόρκιν, Κολώνειας, Καισάρειας και Δαζιμώνος.  Επίσης τέτοια στρατόπεδα πιστοποιούνται από λογοτεχνικές πηγές στους Κήπους (στις εκβολές του ποταμού Μαιάνδρου) και στα Φύγελα, στη Διάβαση της Θράκης, καθώς και στους μεγάλους καταυλισμούς στο Έβδομον, κοντά στην Κωνσταντινούπολη, και στην Αδριανούπολη. 

Οι Κομνηνοί Αυτοκράτορες, σκληρότερα πιεζόμενοι και μαχόμενοι κοντά σε αστικά κέντρα, συνέχισαν αυτό το σύστημα και πρόσθεσαν στρατώνες (που δεν ονομάζονται πλέον *άπληκτα*, αλλά εκπληρώνουν τον ίδιο ρόλο) στα Γουνάρια της Παφλαγονίας, στη Χρυσόπολη της Βιθυνίας, στην Πελαγονία της Δυτικής Μακεδονίας, στη Σερδική (νυν Σόφια), στην Κυψέλλα της Θράκης (κοντά στον ποταμό Μαρίτσα (Έβρο)) και στο Λοπάδιον στον ποταμό Ρύνδακα της δυτικής Μ. Ασίας. Προωθημένα στρατόπεδα για αποστολές εναντίον των Σελτζούκων ιδρύθηκαν από τον Αυτοκράτορα Μανουήλ Α΄ Κομνηνό (β. 1143–1180) στο Δορύλαιον και το Σουβλαίον.  

## Βιβλιογραφικές αναφορές

## Πηγές
* 
* 
* 
* 
* 
* 

Κατηγορία:Στρατιωτικές εγκαταστάσεις
Κατηγορία:Βυζαντινή στρατιωτική αρχιτεκτονική
Έντι Βίλαρντ

Ο **Έντι Βίλαρντ** (*Eddy Vilard*, γεννημένος ως Μανουέλ Εδουάρδο Βιγιασάνα Ρουίς *Manuel Eduardo Villasana Ruiz*, 2 Νοεμβρίου 1988 -) είναι Μεξικανός ηθοποιός και μοντέλο.

## Φιλμογραφία
**Τηλενουβέλες**
**[[Rebelde]]* - 2004/06, ως Τεοντόρο "Τεό" Ρουίς Παλάσιος
**Lola, érase una vez* - 2007/08, ως Αρτσιμπάλντο φον Φερντινάντ
**[[Σιδερένια ψυχή|Alma de Hierro]]* - 2008/09, ως Λουίς "Γουίτσο" Ιέρρο Χιμένες
**[[Γενναία αγάπη|Amor bravío]]* - 2012, ως Πάμπλο Αλμπαρράν Μεντιόλα/Πάμπλο Μοντέρδε Μεντιόλα
**[[Μέχρι το τέλος του κόσμου|Hasta el fin del mundo]]* - 2014/15, ως Όλιβερ Περάλτα Καρμπονέλ
**[[Οτιδήποτε αλλά απλό|Antes muerta que Lichita]]* - 2015/16, ως Αλεχάντρο ντε Τολέδο ι Μονδραγόν Κασαμπλάνκα
**[[Τα τρία πρόσωπα της Άννας]]* - 2016, ως Ντανιέλ Εσκάρσεγα

**Τηλεόραση**
**[[Γυναίκες δολοφόνοι|Mujeres asesinas]]* - 2009, ως Λεονάρδο Σααβέδρα (σεζόν:2, επεισόδιο:13, "Κάρμεν, Η τιμημένη")
**Me caigo de risa* - 2014/19, ως Ο ίδιος/Καλεσμένος
**México tiene talento* - 2019, ως Παρουσιαστής 
**La voz (México)* - 2020, ως Παρουσιαστής

**Ταινίες**
**Avisos de ocasión* - 2004, ως Μάικλ

## Βραβεία & υποψηφιότητες
;Βραβεία TVyNovelas

## Παραπομπές


## Εξωτερικοί Σύνδεσμοι

* 

Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Κατηγορία:Μεξικανοί μοντέλα
Κατηγορία:Μεξικανοί παρουσιαστές
Macromolecules

Το ***Macromolecules*** είναι έγκριτο επιστημονικό περιοδικό, με *«τυφλό»* σύστημα κριτών (peer-reviewed), το οποίο καλύπτει γνωστικά αντικείμενα των Mακρομορίων στην περιοχή της επιστήμης των πολυμερών. 

Θεωρείται από τα εγκυρότερα περιοδικά της χημείας με υψηλό κύρος.

## Πληροφορίες
Το περιοδικό εκδίδεται από το έτος 1968 από την Αμερικανική Ένωση Χημικών (American Chemical Society). Στην αρχή δημοσιεύονταν σε διμηνιαία βάση (μέχρι το 1983), μετά σε μηνιαία βάση και στη συνέχεια από το έτος 1990 εκδίδεται κάθε δύο εβδομάδες. Είναι καταχωρισμένο στις εγκυρότατες βάσεις επιστημονικών δεδομένων, ήτοι, EBSCOhost, PubMed, Web of Science, και SwetsWise. Αρχισυντάκτης του περιοδικού, σήμερα, είναι ο καθηγητής Πολυμερών Dr Marc A. Hillmyer.

Πρώτος εκδότης και αρχισυντάκτης του περιοδικού υπήρξε ο Dr. Field H. Winslow.

## Εγκυρότητα
Το περιοδικό είναι επίσης καταχωρισμένο στην έγκριτη βάση *[[Scopus]]*. Σύμφωνα με το έγκυρο Journal Citation Reports, το περιοδικό, το 2019, είχε δείκτη απήχησης (*Impact factor*), **5.918**. Την συντακτική επιτροπή (Editorial board) του περιοδικού απαρτίζουν σημαντικοί ερευνητές από όλον τον κόσμο.

## Παραπομπές
 

Κατηγορία:Επιστημονικά περιοδικά
Κόλπος του Αγίου Λαυρεντίου

thumb|Θέα του κόλπου
Ο **Κόλπος του Αγίου Λαυρεντίου** (αγγλικά: Gulf of Saint Lawrence· γαλλικά: Golfe du Saint-Laurent) είναι η έξοδος των Μεγάλων Λιμνών της Βορείου Αμερικής μέσω του ποταμού Αγίου Λαυρεντίου στον Ατλαντικό Ωκεανό. Ο κόλπος είναι μια ημίκλειστη θάλασσα, που καλύπτει έκταση περίπου 226.000 τετραγωνικών χιλιομέτρων και περιέχει γύρω στα 34.500 κυβικά χιλιόμετρα νερού, με αποτέλεσμα ένα μέσο βάθος 152 μέτρων.

## Ιστορία
Ο κόλπος έχει παράσχει ένα ιστορικά σημαντικό θαλάσσιο αλιευτικό πεδίο για διάφορους λαούς των Πρώτων Εθνών που έχουν ζήσει στις ακτές του για χιλιετίες και χρησιμοποιούσαν τα νερά του για μεταφορά.

Το πρώτο τεκμηριωμένο ταξίδι ενός Ευρωπαίου στα νερά του κόλπου ήταν από τον Γάλλο εξερευνητή Ζακ Καρτιέ το έτος 1534. Ο Καρτιέ ονόμασε τις όχθες του ποταμού Αγίου Λαυρεντίου «Η Χώρα του Καναδά», μετά από μια αυτόχθονη λέξη που σημαίνει «χωριό» ή «οικισμός», ονομάζοντας έτσι τη δεύτερη μεγαλύτερη χώρα στον κόσμο.

Την ίδια περίπου περίοδο, οι Βάσκοι έρχονταν συχνότερα στην περιοχή για κυνήγι φαλαινών και εμπόριο με τους λαούς των Πρώτων Εθνών των σύγχρονων καναδικών επαρχιών του Ατλαντικού και του Κεμπέκ. Άφησαν τα κατάλοιπα της παρουσίας τους σε πολλές τοποθεσίες της περιοχής—αποβάθρες, κλιβάνους, νεκροταφεία κ.λπ.

## Παραπομπές


## Εξωτερικοί σύνδεσμοι
* 

Αγιος
Αγιος
Ντίλντο (Νέα Γη και Λαμπραντόρ)

Το **Ντίλντο** (αγγλικά: Dildo) είναι κοινότητα στο νησί της Νέας Γης, στην επαρχία Νέα Γη και Λαμπραντόρ του Καναδά. Βρίσκεται στις νοτιοανατολικές ακτές του Κόλπου Τρίνιτι περίπου 60 χιλιόμετρα δυτικά του Αγίου Ιωάννη. Το **Νότιο Ντίλντο** είναι μια γειτονική κοινότητα 250 κατοίκων. Το ασυνήθιστο όνομα της κοινότητας της έφερε ορισμένη κακοφημία.

## Συλλογή

Αρχείο:Dildo, Newfoundland.jpg|Κοινότητα του Ντίλντο, Νέα Γη.
Αρχείο:Boats in Dildo Harbour.jpg|Βάρκες στο λιμάνι του Ντίλντο.
Αρχείο:Seaside (27663398350).jpg|Υπόστεγα φύλαξης σκαφών και καλύβια.
Αρχείο:Dildo Newfoundland GeorgeHouseHeritageBedAndBreakfast2016.jpg|Ξενώνας B&B George House.
Αρχείο:Dildo harbour in late afternoon panorama 2016 DSC00598e.jpg|Λιμάνι του Ντίλντο.
Αρχείο:Captain Dildo.jpg|Ο Κάπταιν Ντίλντο.
Αρχείο:Dildo Sign 2019.jpg|Πινακίδα χολιγουντιανού στιλ.
Αρχείο:Kimmel for Dildo Mayor.jpg|Πανό «Ο Κίμελ για Δήμαρχος».


## Παραπομπές


Κατηγορία:Νέα Γη και Λαμπραντόρ
Απολιθωμένο ξύλο

**Απολιθωμένο ξύλο** (αγγλ. *Petrified wood*) είναι είδος απολιθώματος, του οποίου η αρχική ξυλώδης μορφή έχει μετατραπεί, στο πέρασμα εκατομμυρίων ετών, σε πέτρα. Τα απολιθώματα ξύλου συνήθως συμπεριλαμβάνουν απολιθωμένα υπολείμματα χερσαίας βλάστησης, όπως λ.χ. ρίζες, κορμούς, φλοιό, κλαδιά και φύλλα.

Το "ξύλο" αυτό είναι ουσιαστικά το αποτέλεσμα ενός φαινομένου που ονομάζεται ***απολιθωματισμός*** ή ***απολίθωση***, δηλ. μια περίπλοκη και εξόχως χρονοβόρα χημική διεργασία, όπου οργανική κυτταρινική ύλη καταπλακώνεται, συμπιέζεται υπό υψηλή πίεση και σε συνδυασμό με την πλήρη αντικατάσταση της οργανικής ύλης, μόριο με μόριο (*cell-to-cell*), από διοξείδιο του πυριτίου και άλλα πυριτικά ή μη υλικά. Σε αυτό το περιβάλλον επί εκατομμύρια χρόνια, πραγματοποιείται ανοξικώς, αργά αργά, η αντικατάσταση των οργανικών μορίων του ξύλου από διοξείδιο του πυριτίου που οδηγεί τελικά στην απολίθωση.

Η καταπλακωμένη κυτταρινική ύλη, απουσία οξυγόνου και μικροοργανισμών συνήθως δεν σήπτεται. Έτσι, τα κύτταρα της οργανικής ύλης και συγκεκριμένα ο άνθρακας, αντικαθίστανται από πυριτούχα μόρια, ενώσεων όπως: οξειδίου του πυριτίου (ή πυριτίας), καλσίτη (ή ασβεστίτη), και πυρίτη ή αλλιώς χαλκοπυρίτη. Χαρακτηριστικά δε, η εξωτερική μακροσκοπική μορφή και τα γνωρίσματα του φλοιού, των φύλλων, του ξυλώματος παραμένουν σχεδόν ίδια ή αναλλοίωτα. Σε ορισμένα δείγματα αππό απολιθωμένο ξύλο, που έχουν βρεθεί σε ανασκαφές, συναντώνται και ενώσεις του χαλκηδόνιου ή χαλκηδονίας, και του οπάλιου, ενός πυριτικού ορυκτού. 

Στην Ελλάδα, το σημαντικότερο σημείο αναφοράς για τέτοιου είδους απολιθώματα είναι το Απολιθωμένο δάσος της Λέσβου. Ο σχηματισμός του απολιθωμένου δάσους σχετίζεται με την έντονη ηφαιστειακή δραστηριότητα που έλαβε χώρα στη Λέσβο, πριν 20 εκατομμύρια χρόνια. Η δραστηριότητα αυτή δημιούργησε, εκτός από λάβα, πυροκλαστικά υλικά και ηφαιστειακή στάχτη, με συνέπεια την κάλυψη της χλωρίδας στην περιοχή. Η κάλυψη αυτή είχε ως συνέπεια την απομόνωση των οργανικών υλικών της χλωρίδας από την ατμόσφαιρα. Η ηφαιστειακή δραστηριότητα ακολουθήθηκε από τη δημιουργία υδροθερμικών διαλυμάτων, πλούσιων σε διοξείδιο του πυριτίου (SiO2). 

Πρέπει να υπάρχει μια ισορροπία μεταξύ των πολυμερικών ενώσεων του ξύλου, ήτοι της κυτταρίνης και της λιγνίνης, συχνά αποικοδόμηση της πιο αδύναμης, της *άμορφης* κυτταρίνης συμβαίνει αλλά μεγάλο μέρος της λιγνίνης παραμένει χωρίς αλλοίωση ή βιολογικές προσβολές. Η πυριτία, στη χημική μορφής της *Opal-A*, μπορεί να διαπερνά τα κυτταρικά τοιχώματα του ξυλώματος σε υγρά περιβάλλοντα. 

Συχνά το απολιθωμένο ξύλο είναι συνυφασμένο με ευρήματα ολόκληρων δένδρων ή κορμών αυτών, τα οποία καταπλακώθηκαν είτε λόγω σεισμικών αναταραχών, σε παλαιότερες εποχές, είτε λόγω της λάβας που τα σκέπασε από ηφαιστειακές εκρήξεις που έλαβαν χώρα, συνήθως σε περιοχές κοιλάδων ή σε δέλτα ποταμών. Ως αποτέλεσμα αυτών, τα ευρήματα που έρχονται στο φως φέρουν τυπικά την ονομασία, **απολιθωμένο δάσος**.

## Παραπομπές